- Chefi la cuțite - MAREA FINALĂ | AZI, 20:30, Antena 1 & AntenaPLAY
Prințul Filip și Prințesa Danica și-au botezat fiica în acest weekend. Aceștia i-au ales ca nași pe Alina-Maria și Nicolae al României, care au călătorit pentru eveniment la Belgrad.
Evenimentul a avut loc la scurt timp după ce familiile se reuniseră pentru a sărbători Paștele împreună.
Botez regal în Serbia. Alina-Maria și Nicolae al României au fost nași. Ce legătură este între familiile regale
Prințesa Marija, căci astfel a fost botezată mezina familiei regale a Serbiei, are o legătură de sânge de necontestat cu familia regală a României. Micuța este stră-stră-strănepoata Reginei Maria.
Prințul Filip este vărul lui Nicolae al României și este descendentul Reginei Maria a Iugoslaviei, alintată și Mignon.
„Astăzi, alături de Alina-Maria de Roumanie am devenit nașii Principesei Marija a Serbiei, stră-stră-strănepoată a Reginei Maria a României, și am botezat-o la Palatul Regal din Belgrad. Dumnezeu să o binecuvânteze!” a scris Nicolae al României pe rețelele de socializare.
Atât el, cât și soția sa sunt activi pe paginile personale de Facebook și Instagram, ținându-i la curent pe urmăritori cu acțiunile pe care le fac, dar și cu momentele importante pe care le trăiesc alături de familie.
Prințesa Marija a fost botezată de către Preafericitul Părinte Patriarh Porfirie, respectându-se ritualul ortodox. Aceasta a purtat o rochie lungă de botez, ținută tradițională pentru familiile regale europene.
Pentru acest eveniment, Alina-Maria a României a ales o rochie evazată de culoarea șampaniei, pantofi nude, un clutch în ton și un blazer din dantelă. La această ținută, aceasta a accesorizat niște bijuterii cu perlă. Nicolae al României și-a asortat cravata cu vestimentația soției.
Prințesa Danica a ales pentru eveniment o rochie tip cămașă de culoare roz și pantofi în aceeași nuanță. Prințul Filip a ales să-și coordoneze culoarea cravatei cu ținuta soției sale.